alexandrainst/scandi-wiki huggingface dataset:
Ida Berntsen

Ida Berntsen (født 8. desember 1970) er en norsk forlegger. Hun er direktør for kulturformidling og informasjon ved Nasjonalbiblioteket.

Bakgrunn og arbeid
Ida Berntsen er datter av sangeren Anne-Lise Berntsen (1943-2012) og arkitekten Øyvind Gunnarsjaa (1942-).

I 2015 begynte Berntsen å arbeide ved Nasjonalbiblioteket, der hun har ansvar for utstillinger, publikumsarrangementer, podkaster og redaksjonell formidling på nett, bok- og filmutgivelser. Fra 2000 til 2014 var hun forlagssjef for dokumentarlitteratur i Cappelen Damm, der hun startet i 1997. Fra 2010 til 2013 var hun også forlagssjef for faktabøker og kart. Hun har vært forlegger for forfattere som Haakon Lie, Kåre Willoch, Jonas Gahr Støre, Erna Solberg, Kristin Halvorsen, Carl I. Hagen og Gerd-Liv Valla. Av litterære sakprosaforfattere har hun blant andre utgitt Tore Rem, Hans Olav Lahlum, Torbjørn Færøvik, Tor Bomann-Larsen, Åsne Seierstad og Aage Borchgrevink, og internasjonale forfattere som Peter Englund, Simon Sebag Montefiore, Antony Beevor, Anne Applebaum, Ayaan Hirsi Ali, Flemming Rose og Tariq Ramadan.

Fra 2015 til 2019 var hun medlem og senere leder i Kulturrådets utvalg for innkjøp av ny norsk sakprosa. I 2016 deltok Berntsen  i Arbeiderpartiets demokrati- og medieutvalg. Fra 2008 til 2010 var hun styreleder i Språkrådet, fra 2006 til 2010 styreleder i stiftelsen Den norske Bokprisen (Brageprisen), og i perioden 2006–2008 styremedlem i Den norske Burmakomité.

Sommeren 2006 var hun gjestende debattredaktør i Dagbladet.

På 1990-tallet arbeidet hun i NRK Radio, blant annet som produsent og programleder i P2, og som programleder i P1s Reiseradioen.

Referanser

Eksterne lenker
 «I grenseland». Artikkel i Prosa, februar 2008
 «Sjelløs og viljesterk». Intervju i Morgenbladet, juli 2008
 Styreleder Ida Berntsen deler ut Språkprisen, november 2009
 Forlegger Ida Berntsen intervjuer den colombianske politikeren og forfatteren Ingrid Betancourt, mai 2011
 «Den store samtalen». Artikkel på www.forlagsliv.no, juni 2011
 Forlegger Ida Berntsen intervjuer den amerikanske historikeren og forfatteren Anne Applebaum, september 2013
Ida Berntsen intervjuer Kåre Willoch, april 2019
Ida Berntsen intervjuer Kim Friele, mai 2019

Norske forleggere
Fødsler i 1970
Irina Jattsjenko

Irina Vasiljevna Jattsjenko (russisk: Ирина Васипьевна Ятченко, belarusisk Ірына Ятчанка – Iryna Jattsjanka, født 31. oktober 1965 i Homel) er en belarusisk diskoskaster. Best kjent for to olympiske bronsemedaljer både i 2000 og 2004 og hun ble også verdensmester i 2003. Hun er gift med sleggekasteren Igor Astapkovitsj.

Referanser

Eksterne lenker 
 

Belarusiske diskoskastere
Sovjetiske diskoskastere
Verdensmestere i friidrett
Olympiske bronsemedaljevinnere for Belarus
Deltakere for SUS under Sommer-OL 1992
Friidrettsutøvere under Sommer-OL 1992
Deltakere for Belarus under Sommer-OL 1996
Friidrettsutøvere under Sommer-OL 1996
Deltakere for Belarus under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2000
Deltakere for Belarus under Sommer-OL 2004
Friidrettsutøvere under Sommer-OL 2004
Deltakere for Belarus under Sommer-OL 2008
Friidrettsutøvere under Sommer-OL 2008
Fødsler i 1965
Personer fra Homel
Prototyp

En prototyp eller prototype (av gresk, «førsteinntrykk») er en foreløpig utgave av et produkt.

Prototypen lages før en starter en produksjon av en vare. Formålet med en prototyp er å demonstrere og teste funksjon og design. 

Prototyp er en generell betegnelse som omfatter en rekke ulike modeller som lages i løpet av en utviklingsprosess fram til et ferdig produkt. Man skiller følgende:
 Skisse-modeller som er prototyper som viser designideer.
 Funksjonsmodeller er prototyper som demonstrerer funksjonen.
 Utseende-modeller lages for å vise den ytre designen slik produktet skal se ut – uten at modellen fungerer som produktet.
 Førserie-prototype er en prototyp der alle komponenter er lik produktet, forskjellen er bare at komponenter er laget uten industrielle produksjonsverktøy.

Det finnes ulike måter å lage prototyp-deler på. Ut fra produksjonsprosessen skilles mellom følgende:
 Håndlagde prototyper.
 Maskinerte prototyper.
 Prototyper laget ved hjelp av additive prosesser som Rapid Prototyping og 3D-utskrift.
 Prototyper laget ved hjelp av enkle støpeverktøy.

Er produktet tilstrekkelig komplisert, produseres etter prototypene ofte en 0-serie. Formålet med 0-serien er at verifisere at produktet kan massefremstilles, og sikre at eventuelle feil fra prototypen er utbedret.

Referanser

Eksterne lenker 
 

Teknikk
Produktutvikling

fr:Étalon (modèle)
Tsvetanka Khristova

Tsvetanka Khristova Mintsjeva (bulgarsk: Цветанка Павлова Христова, født 14. mars 1962 i Rozova Dolina, Kazanlak i Bulgaria, død 14. november 2008) var en bulgarsk diskoskaster. Hennes store gjennombrudd var gullmedaljen fra EM i 1982. Under VM i 1991 tok Khristova gullmedalje, og året etter sølvmedalje i OL. I 2004, 42 år gammel deltok hun i OL i Athen. Hennes personlige rekord var 73,22 m.

Referanser

Eksterne lenker 
 

Bulgarske diskoskastere
Verdensmestere i friidrett
Olympiske sølvmedaljevinnere for Bulgaria
Olympiske bronsemedaljevinnere for Bulgaria
Medaljevinnere under Sommer-OL 1988
Deltakere for Bulgaria under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for Bulgaria under Sommer-OL 1992
Friidrettsutøvere under Sommer-OL 1992
Deltakere for Bulgaria under Sommer-OL 2004
Friidrettsutøvere under Sommer-OL 2004
Europamestere i friidrett
Deltakere under VM i friidrett 1987
Fødsler i 1962
Dødsfall i 2008
Beatrice Faumuina

Beatrice Raoni Liua Faumuina (født 23. oktober 1974 i Auckland) er en newzealandsk diskoskaster.
Faumuina har konkurrert siden 1992 og hennes personlige rekord er på 68,52 m fra en konkurranse i Oslo i 1997.
Faumuina slo igjennom for alvor i VM i 1997 der hun vant VM-gull. Etter det har hun ikke riktig lykkes i større mesterskap. Hun har deltatt i to OL og hennes beste plassering er en 7.-plass fra OL i Athen i 2004. I VM i 2005 havnet hun utenfor seierspallen og ble nummer fire.

Faumuina ble i 2005 utnevnt til offiser av New Zealands fortjenstorden.

Referanser

Eksterne lenker 
 

Newzealandske diskoskastere
New Zealands fortjenstorden
Deltakere for New Zealand under Sommer-OL 1996
Friidrettsutøvere under Sommer-OL 1996
Deltakere for New Zealand under Sommer-OL 2000
Friidrettsutøvere under Sommer-OL 2000
Deltakere for New Zealand under Sommer-OL 2004
Friidrettsutøvere under Sommer-OL 2004
Deltakere for New Zealand under Sommer-OL 2008
Friidrettsutøvere under Sommer-OL 2008
Verdensmestere i friidrett
Personer fra Auckland
Deltakere under VM i friidrett 1997
Fødsler i 1974
Thor Howard Helland

Thor Howard Helland (født 17. juli 1928 i Hamar, død 22. september 2009 på Hamar) var en norsk amatørskuespiller og revyskuespiller. Han ble kjent for et norsk TV-publikum da han var med i Eldrebølgen på NRK1 i 2003. Han var med i alle 42 episoder av serien. Helland har spilt revy over hele Østlandet og han var med i «De glade amatørers klubb». 

Helland hadde grafisk utdannelse og han arbeidet i Hamar Arbeiderblad, Fabritius Boktrykkeri, Naper Boktrykkeri og Kragerø Arbeiderblad. Siden begynte han innen reiseliv og ble turistsjef i Halden og Drammen. Som pensjonist var han bosatt på Hamar, der han var vararepresentant til kommunestyret for Arbeiderpartiet.

Kilder 
 NRK Eldrebølgen

Eksterne lenker 
 

Norske realitydeltakere
Personer fra Hamar kommune
Norske skuespillere
Michael Möllenbeck

Michael Möllenbeck (født 12. desember 1969 i Wesel, Nordrhein-Westfalen, død 2. november 2022) er en tysk diskoskaster. Möllenbeck har på 2000-tallet tilhørt verdenseliten i diskos. To ganger har han tatt bronsemedaljer i VM (2001 og 2005). Under VM 2003 i Paris ble han nummer fem. Han ble også bronsemedaljør i EM i 2002 i München. Möllenbecks personlige rekord på  67.64 er fra 2002.

Referanser

Eksterne lenker 
 

Tyske diskoskastere
Personer fra Kreis Wesel
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under Sommer-OL 2004
Friidrettsutøvere under Sommer-OL 2004
Fødsler i 1969
Deltakere for Tyskland under EM i friidrett 2002
Vladimir Dubrovsjtsjik

Vladimir Vladimirovitsj Dubrovsjtsjik, belarusisk Уладзімір Дуброўшчык - Uladzimir Dubrowsjtsjyk (russisk Владимир Владимирович Дубровщик, født 7. januar 1972 i Grodno) er en tidligere belarusisk diskoskaster som vant olympisk sølvmedalje i 1996. Han er også europamester fra 1994 og sølvmedaljør fra VM i 1995. I 1997 tok han fjerdeplass i VM. Det lengste kastet hans er på 69,28 fra 2000. Han la opp etter 2001-sesongen.

Referanser

Eksterne lenker 
 

Belarusiske diskoskastere
Europamestere i friidrett
Olympiske sølvmedaljevinnere for Belarus
Medaljevinnere under Sommer-OL 1996
Deltakere for Belarus under Sommer-OL 1996
Friidrettsutøvere under Sommer-OL 1996
Deltakere for Belarus under Sommer-OL 2000
Friidrettsutøvere under Sommer-OL 2000
Deltakere for Belarus under EM i friidrett 1994
Fødsler i 1972
Personer fra Hrodna
Snåsa stasjon

Snåsa (sørsamisk: Snåase) er en stasjon på Nordlandsbanen. Den ble åpnet i 1926, da Nordlandsbanen ble tatt i bruk fram til Snåsa. I 1984 ble stasjonen omstilt til fjernstyrt drift.

Referanser

Litteratur

Eksterne lenker 

Transport i Snåsa
Jernbanestasjoner på Nordlandsbanen
Jernbanestasjoner i Trøndelag
Jernbanestasjoner åpnet i 1926
1926 i Norge
Byggverk i Snåsa
Lassemoen stasjon

Lassemoen er en stasjon på Nordlandsbanen, like vest for Grøndalselv. Den ble åpnet i 1940, da Nordlandsbanen ble tatt i bruk fram til Mosjøen.

Litteratur

Eksterne lenker 

Transport i Namsskogan
Jernbanestasjoner på Nordlandsbanen
Jernbanestasjoner i Trøndelag
Jernbanestasjoner åpnet i 1940
1940 i Norge
Byggverk i Namsskogan
Svenningdal stasjon

Svenningdal (sørsamisk: Svætnoevuemie) er en stasjon på Nordlandsbanen. Den åpnet i 1940, da Nordlandsbanen ble tatt i bruk fram til Mosjøen. I desember 2013 ble persontrafikken på stasjonen nedlagt og avbemannet.

Referanser

Litteratur

Eksterne lenker

Transport i Grane
Jernbanestasjoner på Nordlandsbanen
Jernbanestasjoner i Nordland
Jernbanestasjoner i Norge uten persontrafikk
Jernbanestasjoner åpnet i 1940
1940 i Norge
Byggverk i Grane
Savala

Savala (russisk: Савала) er ei elv i Tambov og Voronezj oblast i Russland. Den er ei høyre sideelv til Khopjor (ei sideelv til Don), og er 285 km lang, med et nedbørfelt på 7720 km². Den renner over Oka-Donsletta. Den største sideelva er Jelan. Storparten av vannføringen kommer fra snøsmelting. Middelvannføringen er på rundt 20 m³/s. Elva fryser over i slutten av november, og er islagt til vårløsningen i månedsskiftet mars/april. Ved elva ligger byen Zjerdevka.

Kilder 
 Store sovjetiske encyklopedia

Elver i Tambov oblast
Elver i Voronezj oblast
Jelan

Jelan (russisk: Елань) er ei elv i Voronezj oblast i Russland. Den er ei høyre sideelv til Savala (i Dons nedbørfelt). Den er 165 km lang, med et nedbørfelt på 3630 km², og renner over den sørlige delen av Oka-Donsletta. Storparten av vannføringen kommer fra snøsmelting. Middelvannføringen 26 km fra munningen er på 6,8 m³/s.

Kilder 
 Store sovjetiske encyklopedia

Elver i Voronezj oblast
Tim Lobinger

Tim Lobinger (født 3. september 1972) er en tysk tidligere stavhopper.

Fra og med 1990-tallet tilhørte Lobinger verdenseliten i stavhopp, I 1997 noterte han sin personlige rekord på 6,00 meter som han tangerte i 1999.

Til tross for flere seirer i verdenscupen vant han aldri noe mesterskap utendørs.

Sykdom 
Lobinger ble i 2017 diagnostisert med leukemi.

Referanser

Eksterne lenker 
 

Fødsler i 1972
Tyske stavhoppere
Verdensmestere i friidrett innendørs for Tyskland
EM-sølvmedaljevinnere i friidrett for Tyskland
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under VM i friidrett innendørs 1997
Deltakere for Tyskland under EM i friidrett innendørs 1998
Deltakere for Tyskland under EM i friidrett 1998
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under EM i friidrett innendørs 2002
Deltakere for Tyskland under EM i friidrett 2002
Deltakere for Tyskland under VM i friidrett innendørs 2003
Deltakere for Tyskland under Sommer-OL 2004
Friidrettsutøvere under Sommer-OL 2004
Deltakere for Tyskland under EM i friidrett innendørs 2005
Deltakere for Tyskland under EM i friidrett 2006
Deltakere for Tyskland under VM i friidrett innendørs 2008
Deltakere for Tyskland under Sommer-OL 2008
Friidrettsutøvere under Sommer-OL 2008
Walkietalkie

Walkietalkie er et bærbart radiosett for kortdistansekommunikasjon bestående av radiosender og mottaker. Utviklingen av walkietalkien skjøt fart under andre verdenskrig takket være Donald L. Hings, radioingeniør Alfred J. Gross og ingeniørlagene hos Motorola.

Se også 
Privatradio
Kommunikasjonsradio

Trådløs kommunikasjon
Politiutstyr
Valnesfjord holdeplass

Valnesfjord holdeplass ligger på Nordlandsbanen i Fauske kommune, den ble åpnet i 2001 da lokaltrafikken mellom Bodø og Rognan ble satt i drift. Regiontogene på Nordlandsbanen, mellom Bodø og Mosjøen eller Trondheim, stopper også her. Holdeplassen ble rustet opp i 2013 og fikk bl.a. lengre plattform for å også kunne ha stopp for de tradisjonelle vognsettene med lokomotiv som brukes på dag- og nattog mellom Bodø og Trondheim.

Litteratur

Eksterne lenker 

Jernbanestasjoner på Nordlandsbanen
Jernbanestasjoner i Nordland
Jernbanestasjoner åpnet i 2001
2001 i Norge
Jernbanebyggverk i Fauske
Carlos Ortega

Carlos Ortega Carvajal (født 1945) er en venezuelansk fagforeningsleder og sosialdemokratisk politiker. På grunn av sin rolle i en generalstreik i 2002 ble han dømt til nærmere 16 års fengsel av Hugo Chávez' regime. 13. august 2006 flyktet han fra fengselet. Han fikk siden politisk asyl i Peru.

Politisk virke
Ortega ble ansatt i Petróleos de Venezuela, et selskap der han ble fagforeningsleder og representant for det daværende regjeringspartiet, Acción Democrática (AD). I 1994 ble han valgt til leder av fagforeningssammenslutningen Fedepetrol. Han markerte seg i 2000 som motstander av regjeringen som Hugo Chávez ledet. 

I 2001 ble han valgt til leder for Venezuelas største fagforening, Confederación de Trabajadores de Venezuela (CTV). Valgresultatet var omstridt, men høyesterett nektet å forholde seg til valget.

I april 2002 startet CTV en generalstreik i protest mot det fagforeningen oppfattet som Hugo Chávez' «økende diktatoriske» styre. Generalstreiken munnet ut i en protestmarsj mot presidentpalasset, Miraflores. Hugo Chávez ble fjernet fra makten, men hæren grep inn og gjeninnsatte ham.

Mellom desember 2002 og februar 2003 gjennomførte CTV og Fedecámaras en felles streik mot Chávez, som i slutten av 2002 tok fullstendig kontroll over oljeselskapet Petróleos de Venezuela. Streikens mål var å tvinge Chávez til å gå av, gjennom å lamme aktivitetene til oljeindustrien og dermed Chávez-regjeringens viktigste inntektskilde.

Etter at Chávez-regimet startet etterforskning mot Ortega på grunn av hans rolle i streikene, fikk Ortega innvilget asyl av Costa Ricas ambassade den 14. mars 2003. 27. mars samme år forlot han landet. Asylet i Costa Rica ble trukket tilbake 30. mars 2004 for brudd på asylreglene. 1. mars 2005 ble han arrestert i Caracas med falsk identitet.

14. desember 2005 ble Ortega dømt til knapt 16 års fengsel for «anstiftelse til kriminelle handlinger». Det ble rapportert at han rømte fra fengselet 13. august 2006.

I september 2007 hevdet Venezuelas ambassadør til Peru at Ortega hadde oppholdt seg i Lima. Perus utenriksminister José Antonio García Belaúnde bekreftet senere at Ortega bodde i Peru og hadde fått politisk asyl av humanitære grunner.

Referanser 

Venezuelanske politikere
Aktivister fra Sør-Amerika
Fagforeningspersoner
Metacritic

Metacritic er et nettsted som samler omtaler om musikkalbum, videospill, filmer, TV-serier, DVD-er og bøker. Hvert produkt får en poengsum regnet ut fra hver omtale som er tilgjengelig. Man får også utdrag fra omtalene med lenker til hele versjonen. Fargene grønn, gul og rød brukes for å vise kritikerens mening. Dette gir en ide om produktets mottakelse.

Siden er noe lik Rotten Tomatoes, men poengsummene kan variere noe etter hvilke omtaler som brukes. Rotten Tomatoes baserer seg vanligvis på langt flere anmeldelser enn det Metacritic gjør.

Eksterne lenker 
 

Nettsteder
Etableringer i 2001
Videospillnettsteder
Kaste smutt

Kaste smutt, også kalt slå smutt, smutte stein, kaste flyndre, flindre, flintre, slå munk, munke, fiskesprett, fiske, skjene, kaste floppestein og annet, er en lek eller et spill der et barn eller en voksen kaster en liten, flat stein bortover en vannflate slik at den faller på flatsida og spretter opp i flere hopp («slår smutt»). Det gjelder å få til flest mulige hopp («smutt») på vannet. Hoppene sees som ringer på vannoverflaten.

Det er viktig å finne en passe stor, flat og rund stein, holde kroppen og armen i rett stilling og utføre kastet med kraft og i den riktige, flate vinkelen i forhold til vannflaten slik at steinen kommer i rotasjon og skjener bortover. Verdensrekorden skal være 51 smutt med ett steinkast. Kastet ble videofilmet av en amerikaner i 2007 og er godkjent av redaksjonen bak Guinness rekordbok. Fordi det kan være vanskelig å skille og telle ringene  på vannet, er det andre som heller konkurrerer i lengste hopp.

Steinen en kaster, finner en vanligvis på stranda eller i vannkanten. Den kan kalles en smuttstein eller skive. «Å kaste smutt» kalles på dansk kaste smut eller stensmut og på engelsk vanligvis stone skipping, men også play ducks and drakes og dap, skim eller skitter stones. Leken er nevnt i skrift allerede i 1583, i et engelsk dokument som forteller at en kan kaste både med steiner og østersskall.

Seilskipstypen skonnert har fått navn etter det engelske ordet for «smuttstein», schoon, det vil si «(noe) som glir lett i vannet».

Se også
 Rikosjett
 Nøkkstein

Referanser

Eksterne lenker
 Stoneskipping.com (offisielle hjemmesider for smuttkasting) 
 Fysikken ved steinkasting (på engelsk)
 Leker med steiner
 Oppslagsordet «Smut» i Ordbog over det danske sprog 1700-1950 (ordbakgrunn i dansk og tidlige eksempler på bruken av ordet)
 Filmopptak av rekordmange fiskesprett

Lek
Spill
Den store Lebowski

Den store Lebowski (originaltittel: The Big Lebowski) er en amerikansk spillefilm fra  1998, skrevet og regissert av brødrene Joel Coen og Ethan Coen.

Handling 
Jeff Bridges spiller Jeffrey Lebowski, en arbeidsledig etterlevning fra hippietiden som går under kallenavnet «The Dude». The Dude, hvis hovedinteresser er bowling, pot og White Russian, blir overfalt i sin leilighet av pornoprodusenten Jackie Treehorns muskelmenn, som krever å få tilbakebetalt gjelda til The Dudes påståtte kone Bunny (Tara Reid). Den ugifte The Dude stiller seg uforstående til såvel gjelden som at han skal være gift, og besøket ender med at overfallsmennene later vannet på The Dudes høyt verdsatte stueteppe. Etter et krigsråd over en runde bowling med kompisene Walter (John Goodman) og Donny (Steve Buscemi) bestemmer The Dude seg for å oppsøke den andre Jeffrey Lebowski, den eldre, funksjonshemmede millionæren som er gift med den unge og promiskuøse Bunny, i håp om å få en kompensasjon for det ødelagte teppet. «The Big» Lebowski viser absolutt ingen forståelse for kravet, og The Dude forlater millionæren utskjelt og oppgitt (dog med et stjålet teppe fra den gamles villa under armen).

Kort tid etter forsvinner Bunny, tilsynelatende kidnappet av en gruppe tyske nihilister. Til tross for det noe uheldige første møtet mellom de to Lebowski'ene, blir The Dude leid inn av millionæren Lebowski for å overlevere løsepengene til kidnapperne. Dermed vikles de tre bowling-kompisene inn i en ubetalelig suppe av nihilster, pornoindustri, virkelighetsfjerne kunstnere, bowlingturnering og ikke minst store penger.

Medvirkende   
 Jeff Bridges – Jeffrey «The Dude» Lebowski  .                                          
 John Goodman – Walter Sobchak 
 Steve Buscemi – Theodore Donald «Donny» Kerabatsos
 David Huddleston – Jeffrey Lebowski, millionæren
 Julianne Moore – Maude Lebowski
 Tara Reid – Bunny Lebowski
 Philip Seymour Hoffman – Brandt
 Sam Elliott – The Stranger
 Ben Gazzara – Jackie Treehorn
 John Turturro – Jesus Quintana
 Peter Stormare, Torsten Voges og Michael «Flea» Balzary – The Nihilists

Mindre roller 
 Jon Polito – Da Fino
 David Thewlis – Knox Harrington
 Philip Moon – Woo, Treehorn Thug 
 Mark Pellegrino – Blond Treehorn Thug 
 Jimmie Dale Gilmore – Smokey 
 Jack Kehler – Marty 
 Dom Irrera – Tony the Chauffeur 
 Mike Gomez – Auto Circus Cop 
 Marshall Manesh – Doctor 
 Jesse Flanagan – Little Larry Sellers 
 Leon Russom – Malibu Police Chief

Eksterne lenker 
 

 
 The Big Lebowski hos Hulu
 The Official The Big Lebowski DVD Site
 Lebowski Fest A traveling festival celebrating all things Lebowski.
 Dudeism A religion inspired by The Big Lebowski
 Movie Locations Guide.com – Maps and directions to The Big Lebowski Filming Locations

Filmkomedier fra USA
Filmer fra 1998
Filmer regissert av Coen-brødrene
Engelskspråklige filmer
Bystraja Sosna

Bystraja Sosna (russisk: Бы́страя Сосна́) er ei elv i Orjol og Lipetsk oblast i Russland. Den er ei høyre sideelv til Don og er 296 kilometer lang og har et nedbørfelt på . Elva er vanligvis frosset over fra slutten av november til sist i mars. 

Ved elva ligger byene Livny og Jelets.

Referanser 

Elver i Lipetsk oblast
Elver i Orjol oblast
Dons vassdragsområde